Document ID: 32014D0318

SKLEP SVETA
z dne 17. februarja 2014
o sklenitvi Sporazuma med Evropsko unijo in Rusko federacijo o predhodnih sestavinah za prepovedane droge v imenu Evropske unije
(2014/318/EU)
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(6)(a) Pogodbe,
ob upoštevanju predloga Evropske komisije,
ob upoštevanju odobritve Evropskega parlamenta,
ob upoštevanju naslednjega:
(1)
Evropska unija in Ruska federacija bi morali okrepiti sodelovanje na področju preprečevanja preusmerjanja predhodnih sestavin za prepovedane droge iz zakonitega trgovanja, da bi zmanjšali nezakonito proizvodnjo mamil in psihotropnih snovi.
(2)
V skladu s Sklepom Sveta 2013/263/EU (1) je bil 4. junija 2013 podpisan Sporazum med Evropsko unijo in Rusko federacijo o predhodnih sestavinah za prepovedane droge (v nadaljnjem besedilu: Sporazum) s pridržkom poznejše sklenitve.
(3)
Sporazum bi moral zagotoviti popolno spoštovanje temeljnih pravic, zlasti visoko raven varstva pri obdelavi in posredovanju osebnih podatkov med pogodbenicama tega sporazuma.
(4)
Sporazum bi bilo treba v imenu Evropske unije odobriti -
SPREJEL NASLEDNJI SKLEP:
Člen 1
Sporazum med Evropsko unijo in Rusko federacijo o predhodnih sestavinah za prepovedane droge se odobri v imenu Unije.
Besedilo Sporazuma je priloženo k temu sklepu.
Člen 2
Predsednik Sveta v imenu Evropske unije pošlje uradno obvestilo iz člena 11 Sporazuma (2).
Člen 3
Ta sklep začne veljati na dan sprejetja.
V Bruslju, 17. februarja 2014

Labels: 1
11
5
0
3
18
15